OpenLLM-France/wikimedia huggingface dataset:
# Sport Bissau e Benfica

L'Sport Bissau e Benfica és un club de futbol de Guinea Bissau de la ciutat de Bissau. Els seus colors són el vermell i el blanc.

## Palmarès

* Lliga de Guinea Bissau de futbol:
** 1977. 1978, 1980, 1981, 1982, 1988, 1989, 1990, 2010, 2015, 2017, 2018, 2022, 2024
* Copa de Guinea Bissau de futbol:
** 1980, 1989, 1992, 2008

## Referències

* ↑ «Guinea Bissau». http://footforpeoples.ucoz.org.+[Consulta: 16 agost 2019].
* ↑ «Guinea Bissau - List of Champions». RSSSF. [Consulta: 16 agost 2019].
* ↑ «Guinea Bissau - List of Cup Winners». rsssf.com. [Consulta: 16 agost 2019].
# Can Sauleda

Can Sauleda és un edifici de Sant Pol de Mar (Maresme) inclòs en l'Inventari del Patrimoni Arquitectònic Català.

## Descripció

La casa i jardí de finals de segle xix (1870-1880) formen part d'un dels conjunts romàntics més destacats de Sant Pol. Situada en un punt elevat de la vila, a un carrer d'una sola façana de cases nobles amb jardí davanter i orientades cap al mar, Can Sauleda és una casa mitjanera amb eixida posterior, de planta baixa i dos pisos i coberta plana de rajola. La façana principal s'organitza segons la moda, aleshores vigent, dels manuals neoclàssics, amb les proporcions humanitzades de les obertures, la utilització de la llinda recta, l'organització dels tres balcons centrals d'una obertura emmarcades amb un frontó, la moderada ornamentació a base d'esgrafiats de motius florals i la col·locació d'una font recoberta de rajola vidriada i amb una figura central de terrissa que representa un jove pescador amb una tortuga a la mà.

## Referències

* ↑ «Can Sauleda». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 desembre 2012].
# Partit Liberal Democràtic (Turquia)

El Partit Liberal Democràtic (turc Liberal Demokrat Parti, LDP) és un partit polític de Turquia fundat el 1994 com a Partit Liberal per l'empresari Besim Tibuk, qui havia estat assessor de Turgut Özal fins que va morir el 17 d'abril de 1993. Després de la mort de Turgut Özal, Besim Tibuk van decidir fundar un nou partit per a emfatitzar el moviment liberal a Turquia.
Després del fracàs a les eleccions legislatives turques de 2002, Tibuk va renunciar com a cap. Després de la renúncia de Tibuk el partit va tenir alguns problemes de lideratge fins al 2005. El juny de 2005 Cem Toker esdevingué el president del Partit. El gener de 2017 Gültekin Tırpancı esdevingué el president del Partit.
El 2006 el LDP oferí una aliança paraigua a 9 partits polítics tant d'esquerra i dreta (incloent el Partit de la Mare Pàtria i el Partit Democràtic d'Esquerra) dels valors bàsics de la República en contra dels partits democràtics de govern conservador, l'AKP. No obstant això, aquest pla no va prosperar, i el Partit de la Justícia i el Desenvolupament va obtenir el 46,7% dels vots a les eleccions legislatives turques de 2007, en les quals l'LDP només va obtenir 36.717 vots (0,10%).

## Enllaços externs

* Web oficial Arxivat 2009-09-12 a Wayback Machine.
# Tolerància

«Tolerància» té aquests significats:
* Tolerància de fabricació, límit permissible o límits de variació sobre l'opinió de cada persona sempre que sigui personal.
* Tolerància (medicina)
* Tolerància social, disposició a admetre que els altres pensin o actuïn diferentment d'altres
Viccionari
# Cuaespinós de l'Orinoco

El cuaespinós de l'Orinoco (Synallaxis beverlyae) és una espècie d'ocell de la família dels furnàrids (Furnariidae).

## Hàbitat i distribució

Habita boscos clars a Veneçuela i Colòmbia oriental.

## Referències

* ↑ «Cuaespinós de l'Orinoco». Cercaterm. TERMCAT, Centre de Terminologia. Rev. 29/04/2021(català)
# Sport Club Flamengo

* Aquest article tracta sobre el club de futbol de Recife . Vegeu-ne altres significats a «Flamengo (desambiguació)».
L'Sport Club Flamengo fou un club de futbol brasiler de la ciutat de Recife a l'estat de Pernambuco.

## Història

L'Sport Club Flamengo va ser fundat el 20 d'abril de 1914, i fou un dels fundadors de la Federação Pernambucana de Futebol. Fou el primer campió del Campionat pernambucano l'any 1915. Guanyà el campionat després de derrotar el Torre Sport Club a la final. Posteriorment desaparegué.

## Palmarès

* Campionat pernambucano:
** 1915

## Referències

* ↑ Enciclopédia do Futebol Brasileiro Lance Volume 1. Rio de Janeiro: Aretê Editorial S/A, 2001, p. 275. ISBN 85-88651-01-7.
* ↑ Diário de Pernambuco, 14-12-1915.
# Carles Busquets i Barroso

Carles Busquets i Barroso (Badia del Vallès, 19 de juliol de 1967) és un exfutbolista català, que jugava a la posició de porter. Fins a la temporada 2010-11 va ser l'entrenador de porters del FC Barcelona.
És el pare del futbolista Sergi Busquets i Burgos.

## Trajectòria esportiva

Com a porter va destacar als anys 90 com a integrant del Futbol Club Barcelona de Johan Cruyff, l'anomenat «Dream Team». Busquets, format a les categories inferiors del FC Barcelona, va pertànyer a la disciplina del primer equip d'aquest club durant 10 temporades, entre 1988 i 1998, Tot i això, tan sols va defensar la porteria blaugrana amb assiduïtat dues temporades, entre 1994 i 1996.
Busi, com se'l coneixia popularment, és un dels jugadors que més títols ha aconseguit amb el Barça, entre ells la Copa d'Europa de 1992 i cinc lligues.
L'any 1998, Carles Busquets va fitxar per la Unió Esportiva Lleida de la segona divisió, on va ser titular indiscutible durant cinc temporades fins que, l'any 2003, va decidir penjar les botes.

## Palmarès

* Títols internacionals:
** 1 Copa d'Europa: 1992.
** 1 Recopa d'Europa: 1997.
** 2 Supercopes d'Europa: 1993, 1998
* Títols estatals:
** 5 Lligues espanyoles: 1991, 1992, 1993, 1994, 1998.
** 3 Copes del Rei: 1989, 1997, 1998.
** 1 Supercopa d'Espanya: 1996.

## Referències

* ↑ https://web.archive.org/web/20110719234854/http://www.fcf.cat/doc/noticias/Llistat%20Jugadors%20Selecci%C3%B3%20Catalana.pdf
* ↑ «Estadístiques de Carlos Busquets Barroso | FC Barcelona Players». FC Barcelona. [Consulta: 4 setembre 2023].
# Front Nacional d'Alliberament Àfar

El Front Nacional d'Alliberament Àfar (Afar National Liberation Front ANLF) fou un moviment polític i militar d'Etiòpia.
L'agost de 1978 el Moviment Nacional d'Alliberament Àfar va fer aliança amb el Derg dins de l'estructures polítiques del qual va quedar gairebé absorbit. Els guerrillers del ANLM havien estat entrenats a Somàlia i havien lluitat contra el Derg (1975-1977) i algunes unitats no van acceptar aquesta aliança i sota el xeic Hussein Ahmed Mussa, es va escindir del ANML (1979) i es van aliar al Front d'Alliberament Àfar, sent anomenat com ALF-Nord (la resta del ALF fou conegut com a ALF-Sud). El ALF no obstant estava molt poc operatiu i el 23 de març de 1983 en una conferència al Iemen, els escindits es van constituir en el Front Nacional d'Alliberament Àfar (ANLF) sense trencar l'aliança estratègica amb l'ALF. També van buscar aliances amb el Front Popular d'Alliberament d'Eritrea i el Front Popular d'Alliberament de Tigre, que no van reeixir. El 1991 conjuntament amb el Front d'Alliberament Àfar van prendre el control del territori àfar (excepte la part costanera que va quedar per Eritrea) i el grup va esdevenir polític i va participar en les eleccions regionals de 1992 i 1995. A partir de 1996 l'ANLF, una part de l'ALF, el Moviment Nacional Democràtic Àfar (ANDM) i algun grup menor (que havien pres part a les eleccions del 1995) es van agrupar en una aliança que va agafar el nom d'ANDP (Partit Nacional Democràtic Àfar). El 1999 l'ANDP va fer aliança amb l'APDO (Organització Popular Democràtica dels Àfars).

## Referències

* Yasin Mohamed Yasin, Political History of the Afar in Ethiopia and Eritrea Arxivat 2016-03-04 a Wayback Machine.
# Partit Liberal Colombià

El Partit Liberal Colombià, (oficialment i en castellà: Partido Liberal Colombiano) és un dels dos partits polítics tradicionals de Colòmbia, fundat en 1848 per José Ezequiel Rojas.
Juntament amb el Partit Conservador han governat Colòmbia des de 1900 fins a l'any 2002, data en la qual ascendeix en poder Álvaro Uribe Vélez. Els dos partits van ser protagonistes de fortes disputes civils que van deixar centenars de morts i desplaçats, sobretot en l'època coneguda com La Violència, la situació es va calmar amb la solució a la crisi dels partits generada pel govern de Gustavo Rojas Pinilla, obligant-li a dimitir del càrrec i acordant el "Front Nacional", on els dos partits s'alternarien en el poder en 4 períodes presidencials de 4 anys cadascun (1958 - 1974). Diversos líders del Partit Liberal ressalten per la seva importància en la història de la República, entre ells Rafael Uribe Uribe, Alfonso López Pumarejo, Jorge Eliecer Gaitán i Luis Carlos Galán Sarmiento.

## Referències

* ↑ «Partido Liberal instala nueva dirección colegiada». Caracol Radio, 10-09-2014. Arxivat de l'original el 2014-10-14. [Consulta: 29 octubre 2014].
# Too big to fail

Too big to fail (massa gran per fer fallida en anglès) és un concepte econòmic que descriu la situació d'una banca o alguna altra institució financera on, si s'hi produís una fallida, tindria conseqüències sistèmiques desastroses per a l'economia. Per consegüent, els poders públics opten sovint per reflotar aquestes institucions abans d'assumir el risc de fallida com a resultat.

## Exemple històric

El cas de l'asseguradora AIG en el moment de la crisi de les subprimes il·lustra aquest fenomen. Va ser reflotada pel govern estatunidenc per evitar que la seva fallida no provoqués unes pèrdues de l'ordre de 3.200 miliards de dòlars en el si del sistema financer internacional. La seva fallida hauria implicat molts altres establiments bancaris amb els quals estava lligada.
Uns anys més tard, una reforma del sistema financer, iniciada per l'executiu Barack Obama l'abril 2010 i concretada en particular per la Dodd–Frank Wall Street Reform and Consumer Protection Act, apunta sobretot a limitar les dimensions de les banques i evitar aquests dilemes.
Un film d'HBO del 2011 amb el mateix nom, Too big to fail, relata aquests fets històrics.

## Vegeu també

* Mercat financer
* Intervencionisme
* Risc moral

## Referències

* ↑ Saporito, Bill «How AIG Became Too Big to Fail» (en anglès). Time, 19-03-2009. ISSN: 0040-781X.
* ↑ «La Fed sauve AIG de la faillite» (en francès), 17-09-2008. [Consulta: 6 juliol 2019].
* ↑ «Barack Obama met Wall Street au pied du mur» (en francès), 23-04-2010. [Consulta: 6 juliol 2019].
* ↑ «'Too big to fail': l'esclat de la crisi». [Consulta: 6 juliol 2019].

## Bibliografia

* (anglès) Maureen O'Hara et Wayne Shaw«, Deposit Insurance and Wealth Effects: The Value of Being "Too Big to Fail" », The Journal of Finance, vol. 45, n° 5 (déc. 1990), p. 1587-1600. Article
* (anglès) George G. Kaufman, « Are Some Banks Too Large to Fail? Myth and Reality », Contemporary Policy Issues, vol. 8, 1990.
# Cuaespinós de les araucàries

El cuaespinós de les araucàries (Leptasthenura setaria) és una espècie d'ocell de la família dels furnàrids (Furnariidae) que habita els boscos d'Araucaria de les terres baixes del sud-est del Brasil i nord-est de l'Argentina.

## Referències

* ↑ «Cuaespinós de les araucàries». Cercaterm. TERMCAT, Centre de Terminologia. Rev. 29/03/2021(català)
# Hutton

Hutton és el nom dels següents personatges:
* Alan Hutton (1984), futbolista escocès
* Barbara Hutton (Nova York, 1912 - 1979), dona de l'alta societat nord-americana
* Charles Hutton (Newcastle upon Tyne, 1737 – 1823), matemàtic anglès
* James Hutton (Edimburg, 1726 – 1797), geòleg, naturalista i químic escocès
* John Hutton Balfour (Edimburg, 1808 – 1884, Inverleith House, Edimburg) botànic escocès
* Timothy Hutton (1960, Malibú), actor i director de cinema estatunidenc
# Sutherland (Iowa)

Sutherland és una població dels Estats Units a l'estat d'Iowa. Segons el cens del 2000 tenia 707 habitants.

## Demografia

Segons el cens del 2000, Sutherland tenia 707 habitants, 315 habitatges, i 200 famílies. La densitat de població era de 313,8 habitants/km².
Dels 315 habitatges en un 22,2% hi vivien nens de menys de 18 anys, en un 52,4% hi vivien parelles casades, en un 7% dones solteres, i en un 36,5% no eren unitats familiars. En el 33,7% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,71.
Per edats la població es repartia de la següent manera: un 20,2% tenia menys de 18 anys, un 5,7% entre 18 i 24, un 20,5% entre 25 i 44, un 22,5% de 45 a 60 i un 31,1% 65 anys o més.
L'edat mediana era de 47 anys. Per cada 100 dones de 18 o més anys hi havia 82,5 homes.
La renda mediana per habitatge era de 31.985 $ i la renda mediana per família de 39.250 $. Els homes tenien una renda mediana de 30.000 $ mentre que les dones 19.432 $. La renda per capita de la població era de 16.345 $. Entorn del 2% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sutherland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Sutherland». American Fact Finder. Oficina del Cens dels Estats Units, 12-01-2010.
# Cantó de Saint-Omer-Sud

El cantó de Saint-Omer-Sud és un cantó francès del departament del Pas de Calais, situat al districte de Saint-Omer. Té 4 municipis i el cap és Saint-Omer.

## Municipis

* Longuenesse
* Saint-Omer (part)
* Tatinghem
* Wizernes

## Història

Llista dels consellers generals successius :
| Data d'elecció | Identitat | Partit |
| 1945-1951 | Henri Puype | SFIO |
| 1951-1978 | M. Dauchez | Divers droite |
| 1958-1976 | Benjamin Catry | UNR, després UDR |
| 1976-2001 | Jean Saint-André | PS |
| 2001- | Jean-Marie Barbier | PS |
| les dades anteriors no són pas conegudes ||||
# Gabriel Torres Gost

Gabriel Torres Gost, (sa Pobla 1903-? 1981), enginyer industrial i directiu d'empreses públiques des dels anys 50 als anys 70. Des de 1958 a 1967, fou director gerent de l'empresa pública ENASA-Pegaso (Empresa Nacional de Autocamiones), almenys des de 1962 n'era vicepresident, finalment la presidí l'any 1967, fins a la seva jubilació l'any 1973. També fou president de la filial d'ENASA, Comercial Pegaso, SA.
Era germà de Joan i Bartomeu.

## Distincions

* Cruz del Mérito Civil.
* Gran Cruz de la Orden de Cisneros.

## Referències

* ↑ La Vanguardia 16-6-1962 Inauguració de “Terminaltur”, en el qual Gabriel Torres hi assistí en qualitat de vicepresident d'ENASA.
* ↑ La Vanguardia 8-6-1967 Junta General d'ENASA, primera presidida per Gabriel Torres Gost, en què recapitula sobre la seva trajectòria anterior a l'empresa
* ↑ ABC 13-6-1973 Junta General d'ENASA presidida per Gabriel Torres Gost, prèvia a la seva jubilació.
* ↑ La Vanguardia 16-6-1966 Junta d'Accionistes de Comercial Pegaso SA, presidida per Gabriel Torres.
* ↑ BOE 21-6-1966
* ↑ BOE 28-11-1962
# Partit Liberal Democràtic (Macedònia del Nord)

El Partit Liberal Democràtic (macedònic: Либерално-Демократска Партија, Liberalno-Demokratska Partija, abreujat LDP) és un partit polític de Macedònia del Nord. Fou fundat l'abril de 1997 de la unió del Partit Liberal i del Partit Demòcrata. El primer líder del PLD va ser Petar Goshev dels demòcrates, que també va ser l'últim president de la Lliga dels Comunistes de Macedònia. Quan es va restablir el 1999 l'antic Partit Liberal de Macedònia, la major part de l'antic partit va romandre al LPD. És membre de la Internacional Liberal des de 1994 i des de 2006 el seu cap és Jovan Manasijevski.
A l'eleccions legislatives macedònies de 2002 el partit va obtenir 12 dels 120 escons en el marc de l'aliança Junts per Macedònia, encapçalada per la Unió Socialdemòcrata de Macedònia i el Partit Democràtic Liberal. Després de les eleccions de 2002 va participar en el govern juntament amb la SDSM i la Unió Democràtica per la Integració (DUI).
Després de les eleccions legislatives macedònies de 2006, en les que va obtenir 5 escons dins la coalició dirigida per la SDSM, va romandre a l'oposició. A les eleccions legislatives macedònies de 2008 es presentà en la mateixa coalició, però fou derrotada i continuà formant part de l'oposició.
# St Mary's Stadium

El St Mary's Stadium és un recinte esportiu situat a la ciutat de Southampton, al sud d'Anglaterra. Es va inaugurar l'1 d'agost de 2001, és propietat del Southampton Football Club i la seva capacitat és de 32.384 espectadors, tots asseguts. L'estadi va ser nomenat estadi d'elit (actualment denominada categoria 4) per la UEFA.

## Història

Des de la dècada de 1980, quan el Southampton estava a l'antiga Football League First Division, s'havia parlat de traslladar el vell estadi cap a un altre lloc per reemplaçar l'Estadi The Dell.
Quan l'Informe Taylor, el 1990, exigia que tots els clubs de Primera i Segona Divisió tinguessin butaques en totes les ubicacions, els directius del Southampton inicialment van decidir remodelar The Dell, però amb tots els seients l'estadi tenia una capacitat per a poc més de 15 000 persones.
La construcció es va iniciar al desembre de 1999 i es va acabar a la fi de juliol de 2001, amb un cost total de 32 milions de lliures. Es va edificar als afores de la ciutat, en un terreny ocupat per un vell gasòmetre en desús que va ser ofert per l'Ajuntament de Southampton.
El primer partit es va jugar l'1 d'agost de 2001 contra el RCD Espanyol de Barcelona, amb victòria dels visitants per 4-3.

## Esdeveniments internacionals

El primer partit internacional d'Anglaterra en aquest estadi va ser el 16 d'octubre de 2002 en l'empat 2-2 entre Anglaterra i Macedònia. David Beckham i Steven Gerrard van marcar aquell dia per a Anglaterra. També ha estat seu d'un partit internacional entre el Japó i Nigèria el 7 d'octubre de 2001.

## Referències

* ↑ «Premier League Handbook 2020/21» p. 34. Premier League. Arxivat de l'original el 25 setembre 2020. [Consulta: 25 setembre 2020].

## Enllaços externs

* el St Mary's a the Football Ground Guide
* Saints Forever's Pub Guide
* The Official Website Arxivat 2009-04-23 a Wayback Machine. of Southampton FC.
# Cantó de Saint-Ouen-sur-Seine

El cantó de Saint-Ouen-sur-Seine és un cantó francès del departament de Sena Saint-Denis, situat al districte de Saint-Denis. Des del 2015 té 3 municipis.

## Municipis

* Épinay-sur-Seine (en part)
* L'Île-Saint-Denis
* Saint-Ouen-sur-Seine

## Història

Llista dels consellers generals successius :
| Data d'elecció | Identitat | Partit |
| 1967-1973 | Fernand Lefort | PCF |
| 1973-1979 | Paulette Fost | PCF |
| 1979-2004 | Jean-Pierre Heinen | PCF |
| 2004- | Jacqueline Rouillon | PCF |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| - | - | - | - | 27.155 | 25.704 | 30.232 |
| A partir de 1990: Població sense dobles comptes |||||||
# Sagrament de la reconciliació

El sagrament de la reconciliació és un dels set sagraments de les Esglésies catòlica, ortodoxa i copta. S'anomena sagrament de la reconciliació perquè el creient rep l'amor de Déu que ajuda a la reconciliació amb el germà. "Ves primer a reconciliar-te amb el teu germà." (Mt 5,24).

## Noms que rep el sagrament

El Catecisme de l'Església catòlica esmenta diversos noms que ha pres el sagrament de la reconciliació. Són els següents:
* Sagrament de la conversió: S'anomena sagrament de la conversió perquè recorda les paraules de Jesús de Natzaret a l'inici del seu ministeri públic: «S'ha acomplert el temps i és a prop el Regne de Déu; convertiu-vos i creieu en el missatge joiós!» (Mc 1,15).
* Sagrament de la confessió: S'anomena sagrament de la confessió perquè la declaració o manifestació del/a creient al sacerdot, és un element central d'aquest sagrament, que reconeix la misericòrdia de Déu com a Pare perdona.
* Sagrament del perdó: S'anomena sagrament del perdó perquè amb l'absolució del prevere, Déu concedeix el perdó i la pau al creient. (Ritual de la Penitència, 46, 55).
* Sagrament de la penitència: S'anomena sagrament de la penitència perquè fa sagrat un procés personal i eclesial de reparació del mal que s'ha comès així com del bé que s'ha deixat de fer. La confessió implica una conversió i un canvi de comportament després d'haver realitzat un procés personal de reflexió i examen de consciència per a reparar el mal realitzat o el bé que s'ha omès.

## Passos

Serien:
* Penediment, pels pecats realitzats (contrició)
* Confessió i absolució (el perdó dels pecats)
* Complir la penitència, que pot incloure reparació (expiació), en la mesura que sigui possible, de les conseqüències dels pecats.

## Referències

* 1 2 «Catecismo de la Iglesia Católica, Segunda parte, segunda sección, capítulo segundo, artículo 4, 1422-1498». [Consulta: 28 setembre 2022].

## Enllaços externs

* «Catequesi del Papa sobre el sagrament de la reconciliació».
# Tomás Pérez del Pulgar y O'Lawlor

Tomás Pérez del Pulgar y O'Lawlor (n. 1852 - ?) fou un polític espanyol del segle xix, diputat a les Corts Espanyoles durant la restauració borbònica.
Era fill de Fernando Pérez del Pulgar y Ruiz de Molina, VI marqués del Salar y de Pozo Blanco i comte de la Maseguilla, i de María del Carmen O'Lawlor y Caballero. Fou elegit diputat pel districte de Morella a les eleccions generals espanyoles de 1884. De 1893 a 1895 fou governador civil de Pampanga (Filipines)

## Referències

* ↑ Fitxa del Congrés dels Diputats
# Cubal

Cubal és un municipi de la província de Benguela, Angola. Té una extensió de 4.794 km² i 287.931 habitants segons el cens de 2014. Comprèn les comunes de Cubal, Yambala, Capupa e Tumbulo. Limita al nord amb el municipi de Bocoio, a l'est amb el municipi de Ganda, al sud amb el municipi de Chongoroi i a l'oest amb el municipi de Caimbambo. Es troba a 146 km de Benguela i a 200 km de Huambo. Assolí la categoria de municipi en 1968.
El Caminho de Ferro de Benguela va arribar a Cubal en 1908. En 1974 hi fou conclosa la construcció d'una nova variant que la lliga a Lobito.

## Referències

* ↑ Cubal al cens d'Angola

## Enllaços externs

* Cubal - Angola - Terra amada!
* Diáspora Cubalense Arxivat 2017-04-14 a Wayback Machine.
* Cubal, hoje - Cidade em Progresso!
* Grupo de quem nasceu, vive ou viveu no Cubal - Distrito de Benguela
* Fotografies de Cubal
# Helene Amalie Krupp

Helene Amalie Krupp (1732–1812) va ser una industrial i empresària alemanya.
Estava casada amb Friedrich Jodocus Krupp (1706–1757), propietari de la casa de comerciants Krupp, de la qual va assumir el control després de la seva mort. Va comerciar amb aliments, espècies, tèxtils, draps i porcellana entre Alemanya, els Països Baixos i la Gran Bretanya. Va fundar una fàbrica de snus i va dirigir una fàbrica de ferro al Ruhr entre el 1799 i el 1807. S'ha conegut com la fundadora de la dinastia Krupp. Dues mines i un carrer han portat el seu nom.ref>Béatrice Craig,

## Referències

* ↑ Gisbert Strotdrees: Es gab nicht nur die Droste. Sechzig Lebensbilder westfälischer Frauen. Münster 1997, 2. Auflage. ISBN 3-7843-2523-8.
* ↑ Ursula Köhler-Lutterbeck; Monika Siedentopf: Lexikon der 1000 Frauen, Bonn 2000, S. 190. ISBN 3-8012-0276-3
* ↑ Albert Gieseler: Zeittafel der Kruppschen Unternehmensgeschichte